《摸鱼儿 杨教之齐安任》
宋代·邓剡

笑平生、布帆无恙，堂堂稳送君去。江声悲壮崖殷血，曾是英雄行处。

今亦古。甚一点东风，天不周郎与。城幡夜竖。几铜爵春残，战沙秋冷，华发遽如许。

东坡老，千载风流两赋。馀音不绝如缕。临皋一笑三生梦，还认岷峨乡语。

挥玉麈。尽不碍灯前，痛饮檐花雨。雪堂在否。管驾鹤归来，为君细赏，蝴蝶上阶句。

作者简介：邓剡（1232-1303），字光荐，又字中甫，号中斋。庐陵人（今江西省吉安县永阳镇邓家村）。南宋末年爱国诗人、词作家，第一个为文天祥作传的人。他与文天祥、刘辰翁是白鹭洲书院的同学。